Premierul Marcel Ciolacu a mers la o florărie din București de unde a cumpărat flori pentru 1 Martie. Ciolacu le-a oferit mărțișoare proprietarelor florăriei, Mihaela și Irina, iar apoi a cumpărat un coș de zambile.
Ulterior, când a ajuns la Guvern, Marcel Ciolacu a împărțit zambilele femeilor care lucrează în structurile guvernamentale.
Premierul a mers în această dimineață la o mică florărie, un business românesc dezvoltat de două surori, Mihaela și Irina, unde a oferit mărțișoare și a cumpărat flori românești.
Ajuns la sediul guvernului, prim-ministrul a împărțit buchete de flori angajatelor.